-भाजपा ने 2 नवम्बर को अपने प्रत्याशियों की घोषणा की, इस लिस्ट में जिन लोगों के नाम थे, उन्होंने अपने समर्थकों के साथ ऐसा जश्न मनाया, लड्डू बांटे, फूल-माला पहने मानो, टिकट नहीं मिली है, बल्कि वे चुनाव ही जीत लिए हैं. अब इन नेताओं को निकट से जानने वाले तो यही कह रहे हैं कि भैया सत्ता पक्ष की ओर से जिसे टिकट मिल जाए, वह तो खुशनसीब वाला ही होगा, साथ ही जब जबलपुर की सीट से टिकट मिले तो प्रत्याशी खुद थोड़े ही चुनाव लड़ेगा, यह चुनाव तो प्रदेश अध्यक्ष की प्रतिष्ठा का प्रश्न है, इसलिए प्रदेश संगठन जबलपुर पर पूरा ध्यान देगा, यही कारण है कि भैया लोग अभी से ही जश्न मना रहे हैं. अब इन भैयों को कौन समझाए कि लोकतंत्र में जनता-जनार्दन ही सर्वोपरि है, लेकिन शायद नेता यह भूलते जा रहे हैं.